Vermeende huisrower doodgeskiet | Maroela Media
Vermeende huisrower doodgeskiet
'n Verdagte is tydens 'n skietery met die polisie dood ná 'n afgetrede sakeman en sy vrou by hul huis in Weenen in KwaZulu-Natal aangeval is.
Kapt. Nqobile Gwala, woordvoerder van die polisie, het gesê drie gewapende mans het die egpaar by hul huis oorval. "Die man is in sy motorhuis oorval deur twee rowers. Die derde verdagte het die huis betree en die vrou aangeval. Hy het kontant en die kluis se sleutel van haar geëis."
Die polisie is in kennis gestel van die rooftog en hulle het dadelik reageer. "Die verdagtes het die polisiebeamptes opgemerk en 'n skietery het gevolg. Een van die verdagtes is getref. Hy is in hegtenis geneem. Die tweede verdagte het sy samewerking gegee en homself oorgegee. Die derde verdagte is doodgeskiet."
Die polisie het beslag gelê op drie vuurwapens en ammunisie. "Verdere ondersoek het polisiebeamptes na 'n Toyota Etios, wat net buite die dorp parkeer was, gelei. Nog drie mans het in dié beweerde wegkomvoertuig gesit en wag. Hulle het vinnig weggejaag toe hulle die skote gehoor het. Hulle het kort daarna 'n ongeluk gehad met die motor."
Die Weenen-polisie ondersoek 'n saak van roof, poging tot moord en die onwettige besit van vuurwapens en ammunisie.
Gwala het gesê die twee verdagtes, onderskeidelik 34 en 49 jaar oud, sal Vrydag in die plaaslike landdroshof verskyn.
Grondkwessie lei tot vurige debat in parlement
Tiger · 2 maande gelede
Pragtig Wenen SAP! Ek wens iemand wil DIT onder die aandag van BRITS SAP se bevelvoerder bring!Slegte goed!
Ek het nie geweet Brits het n polisie stasie nie! Wil jy nou meer! Nooit te oud om te leer nie!
Hoe meer parater ons word hoe meer van die aanvallers gaan seerkry !
Goed gedoen, goeie nuus
Dankie aan die manne in bou wat die verskil gemaak het, julle is daardie handjie vol, goeie werk dis een gevaarlik krimineel van die straat welgedaan.
Mooi Dankie SAPD
JoeV64 · 2 maande gelede
Mens raak so effens trots op die polisie was mens van sulke suksesse lees, knap gedaan!
Kraai · 2 maande gelede
Wel gedaan manne. Ek wens dat ons as blankes en boere ook tips kan kry om meer waaksaam te wees. Ek glo dat daar wel mense is wat waaksaam is, maar ekstra raad sal welkom wees. Windklokkies by deure wat van buite oopmaak kan byvoorbeeld gehang word, maar nie te opsigtelik nie. Sodoende kan gehoor word as iemand van buite inkom.
Risa · 2 maande gelede
JoeV64, ek moes net lag vir "effens" giegiegie
Dit is ongelukkig die enigste regsproses wat werk, paraatheid en goeie skietwerk het menige toekomstige misdade en hartseer verhoed.